เมื่อช่วง 9.15 ของวันนี่ ได้เข้าใช้บริการห้องสมุดประชาชนภาษีเจริญ ระหว่างอ่านหนังสืออยู่ชั้น 2 ได้ยินเสียงคนคุยโทรศัพท์โดยเปิดลำโพง (speaker phone) อยู่เป็นระยะเวลาไม่ต่ำกว่า 5-10 นาที รบกวนการอ่านหนังสือและผิดระเบียบการเข้าใช้ห้องสมุดคือห้ามส่งเสียงดังรบกวนผู้อื่น ในระหว่างนี้ก็หันไปดูว่ามีเจ้าหน้าที่ห้องสมุดอยู่หรือไม่ ปรากฏว่ามีนั่งอยู่แต่ละเลยไม่ได้ไปเตือน เราเลยเดินไปจะไปบอกเจ้าหน้าที่ให้ช่วยเตือนหน่อย แต่บังเอิญหันไปเจอคนที่เสียงดัง (กำลังเอาโทรศัพท์ตั้งที่ชั้นวางหนังสือและเปิดกล้องเปิดลำโพง Live อยู่) จึงได้แจ้งไปว่าเสียงดังมาสักพักแล้วนะคะ ก็ได้รับการตอบกลับว่า "ขอแป๊บนึงค่ะ“ เลยแนะนำไปว่าช่วยเข้าไปคุยในห้องน้ำแทนได้ไหมคะ (ซึ่งเคยใช้บริการห้องสมุดประชาชนที่อื่นทางเจ้าหน้าที่ก็เตือนคนที่คุยเสียงดังแบบนี้) ไม่แน่ใจว่าทางผู้ใช้บริการที่เสียงดังคนนั้นได้ไปแจ้งอะไรกับเจ้าหน้าที่หรือไม่ สักพักไม่ถึง 5 นาที เจ้าหน้าที่ชื่อสุมล กีรติไพบูลย์นัน ได้เดินเข้ามาต่อว่าสามีและลูกชายด้วยเสียงอันดังและไร้ซึ่งมารยาทที่ดี ใช้ถ้อยคำตำหนิอย่างรุนแรงเกินควรและไม่สุภาพ (เรื่องการเอนตัวบนเก้าอี้) รู้สึกได้ถึงความไม่เท่าเทียมและเลือกปฏิบัติของเจ้าหน้าที่ที่นี่ 

ดิฉันต้องการทราบขั้นตอนการดำเนินการกับเจ้าหน้าที่ที่มีพฤติกรรมแบบนี้กับผู้ใช้บริการว่ามีการตักเตือนและลงโทษอย่างไร